Document ID: /roh_data/filtered/fineweb-2-filterrobots_roh.jsonl.gz/49209

Quant ha Blatter gudagnà?
- Sonda, 27.2.2016, 15:09
La FIFA vegn per la prima giada a publitgar la paja da l'anteriur president Sepp Blatter. Cun las midadas dals statuts decidids al congress extraordinari dals 26 da favrer vegn quai en l'avegnir ad esser la regla per ses antecessur Gianni Infantino.
Blatter aveva adina fatg in secret enturn sia paja ed uschia stgaffì spazi per speculaziuns. La paja da Blatter vegn be pli pajada fin la fin da favrer. Er ils custs per l’abitaziun da Blatter na vegn lura betg pli surpigliada da la FIFA.
Sco quai che l'agentura da novitads tudestga DPA rapporta, vegn Infantino en l'avegnir a gudagnar damain che ses agen secretari general. Quel survegn en l'avegnir dapli cumpetenzas. Il president perencunter duai plitost avair incumbensas represchentativas.
RR novitads 16:00